joelniklaus/EU_Wikipedias huggingface dataset:
Vittoriosa Stars FC

Vittoriosa Stars FC huwa tim tal-futbol ibbażat fil-belt tal-Birgu. Fl-istaġun 2012-13, it-tim ġie promoss mill-ewwel diviżjoni u b'hekk se jilgħab l-istaġun 2013–14 fl-ogħla kampjonat Malti għat-tieni darba.

Storja
It-tim tal-futbol Vittoriosa Stars twaqqaf minn Feliċ Grima fl-1906, għalkemm hemm ħjiel li Vittoriosa Melita kienu diġa' lagħbu fl-1902. Fl-1912 bdew jieħdu sehem fil-Kampjonat Malti. Għalkemm Vittoriosa Stars huma tim minn belt żgħira xorta baqgħu jieħdu sehem, anki jekk l-unuri kienu ftit. Fl-istaġun 1954-55 rebħu t-Tieni Diviżjoni u s-sena ta' wara dehru fl-għola kampjonat Malti. Wara sena ġew relegati, sakemm fl-istaġun 1975-76 ġew it-tieni post fit-Tieni Diviżjoni u kisbu l-promossi. Din id-darba rnexxilhom iżommu sentejn mal-kbar sakemm fl-1977 tilfu posthom.

Il-każin preżenti jinsab fid-dar imsejjħa Domus Panis Celestis, illi qabel kien isserv bħala wieħed ta' tagħlim reliġjuż tal-Mużew.

Unuri
L-Ewwel Diviżjoni Maltija: 1 
 Finalisti:2012–13

It-Tieni Diviżjoni Maltija: 1 
 Rebbieħa:1954-55

Skawdra
Aġġornat f'Awwissu 2013

Plejers notevoli

 Carlos Compagnoli
 Jorge
 Murillo Maccari
 Tarabai
 Martin Hrubsa
 Kenneth Abela
 Pierre Aquilina
 Henry Bonello
 Jo Camilleri

 Jeffrey Chetcuti
 Iro Curmi
 Saviour Darmanin
 Leighton Grech
 Howard Hughes
 Jurgen Micallef
 Dennis Mizzi
 Beppe Muscat

 Martin Scicluna
 Stephen Wellman
 Ivan Zammit
 Ndubisi Chukunyere
 Anthony Eviparker
 Henry Makinwa
 Henry Isaac
 Leontin Chitescu
 Nikola Vukanac

Kumitat eżekuttiv

Ħoloq esterni
Sit uffiċjali
 

Klabbs tal-futbol Maltin
Klabbs tal-futbol stabbiliti fl-1906
Vittoriosa Stars FC
Schönhausen

Schönhausen hija muniċipalità fid-distrett ta' Stendal f'Sassonja-Anhalt fil-Ġermanja, 70 km fit-Tramuntana tal-kapital Magdeburg. Din isservi bħala s-siġġu tal-Verbandsgemeinde ("muniċipalità kollettiva") Elbe-Havel-Land.

Il-fundazzjoni ta' Schönhausen tmur lura għall-bidu tas-seklu 13 mill-Isqof ta' Havelberg. Wara r-Riforma, Schönhausen waqgħet taħt it-tmexxija tal-Elettorat ta' Brandenburg. Fl-1562, ingħatat f'idejn il-familja Bismarck.

Din il-belt hi l-aktar famuża minħabba li fiha twieled l-ewwel Kanċillier Ġermaniż Otto von Bismarck fl-1 ta' April 1815.

Il-popolazzjoni ta' din il-belt hi stmata li tilħaq l-2,365 ruħ.

Ħoloq esterni 

 www.schoenhausenelbe.de

Muniċipalitajiet ta' Sassonja-Anhalt
Herbert von Bismarck

Nikolaus Heinrich Ferdinand Herbert von Bismarck (Berlin, 28 ta' Diċembru 1849 – Friedrichsruh, 18 ta' Settembru 1904) kien politiku Ġermaniż.

Imweield f'Berlin, hu kien l-aħħar tifel tal-Kanċillier Otto von Bismarck u l-mara tiegħu Johanna, née von Puttkamer. Hu kellu oħtu ikbar minnu, Marie (t. 1847), u ħuh iżgħar minnu, Guljelmu (t. 1852). Hu ġġieled fil-Gwerra Franko-Prussjana, fejn sofra minn ġerħa f'saqajh ix-xellugija wara li ntlaqat minn balla f'attakk fil-Battalja ta' Mars-la-Tour. Hu ngħaqad mas-servizz diplomatiku fl-1874 skont ix-xewqa ta' missieru.

Hu xtaq li jiżżewweġ lill-Prinċipessa Elisabeth von Carolath-Beuthen fl-1881, imma missieru ma ħalliehx jagħmel dan il-pass, l-ewwel minħabba li kienet Kattolika divorzjata u t-tieni minħabba li kienet għaxar snin ikbar minn Herbert. Il-Kanċillier sforza lit-tifel bil-biki, b'rikatti u b'theddid biex ma jirtux u dan għamlu billi kkonvinċa lill-Kaiser Guljelmu I ibiddel l-istatuti fuq il-primoġenitura. Din l-esperjenza kissret lil Herbert fejn beda jirrikorri lejn ix-xorb. Fil-21 ta' Ġunju, 1892, ġewwa Vjenna hu żżewweġ lill-Kontessa Marguerite Hoyos, neputija ta' Robert Whitehead, l-inventur tat-torpidow. Flimkien kellhom ħamest itfal.

Hu daħal fis-servizz ċivili fl-1874 u waqt li misieru kien Kanċillier hu ġie promoss lejn il-pożizzjoni ta' Sottosegretarju fl-Uffiċċju tal-Affarijiet Barranin. Fl-1886 ġie maħtur Segretarju tal-Istat għall-Affarijiet Barranin. Fl-1890, wara r-riżenja ta' missieru, Herbert ukoll irriżenzja minn Segretarju tal-Istat.

Hu miet fi Friedrichsruh.

Twieldu fl-1849
Mietu fl-1904
Politiċi Ġermaniżi tas-seklu 19
Chris Smalling

Christopher Lloyd "Chris" Smalling (twieled fit-22 ta' Novembru 1989) huwa plejer tal-futbol Ingliż li jilgħab mal-klabb ta' Roma bħala difensur.

Karriera

Klabb 

Meta kellu sbatax-il sena, Smalling iddebutta mat-tim reġjonali ta' Maidstone United kontra Canvey Island. Matul l-ewwel sena mat-tim tal-kbar hu lagħab tnax-il konfront fejn skorja gowl wieħed, eżattament fl-aħħar logħba tiegħu mal-klabb.

F'Ġunju tal-2008 Smalling iffirma kuntratt mal-klabb mill-Premier League Fulham. Fl-24 ta' Mejju 2009, Smalling iddebutta ma' Fulham meta daħal bħala sostitut għal Aaron Hughes fis-77 minuta fl-aħħar partita tal-istaġun 2008–09 kontra Everton. L-ewwel partita tiegħu mal-ewwel ħdax waslet fis-17 ta' Settembru 2009, fil-partita valida għall-UEFA Europa League kontra CSKA Sofia, bil-partita tintemm 1–1. Fil-kampjonat, l-ewwel logħba tiegħu mill-ewwel minuta kienet dik kontra Chelsea fit-28 ta' Diċembru 2009, fejn kien involut f'episodju deċisiv meta skorja awtogowl li ta liċ-Chelsea rebħa ta' 2–1.

Fis-26 ta' Jannar 2010, Manchester United ħabbru li kienu xtraw lil Smalling, bil-plejer jibqa' ma' Fulham sa tmiem l-istaġun 2009–10 qabel ma jingħaqad mal-klabb il-ġdid fl-istaġun segwenti. Dan it-trasferiment kien uffiċjalizzat fl-1 ta' Lulju 2010. Id-debutt tiegħu fil-kampjonat wasal fir-rebħa ta' 3–0 kontra West Ham United tat-28 ta' Awwissu, meta daħal bħala sostitut għal Jonny Evans.

Internazzjonali 

Nhar il-11 ta' Awwissu 2009, Smalling iddebutta mat-tim nazzjonali Ingliż ta' taħt il-21 sena bħala sostitut fil-konfront kontra l-Olanda li ntemm 0–0. Smalling ġie magħżul fl-iskwadra għall-Kampjonati Ewropej ta' taħt il-21 sena 2011.

Fit-13 ta' Novembru 2010, Smalling ġie imsejjaħ għall-ewwel darba mat-tim nazzjonali tal-kbar għal-logħba ta' ħbiberija kontra Franza tas-17 ta' Novembru; madanakollu, ma ġie użat matul it-telfa ta' 2–1. Id-debutt tiegħu wasal fit-2 ta' Settembru 2011 meta lagħab bħala difensur lemini fil-konfront kontra l-Bulgarija, validu għall-kwalifikazzjoni għall-Kampjonati Ewropej 2012.

Statistika tal-karriera

Klabb 

Statistika korretta sat-18 ta' Settembru 2011

Internazzjonali

Unuri

Klabb 

Manchester United
 Premier League: 2010–11, 2012–13
 FA Community Shield: 2010, 2011, 2013

Referenzi

Ħoloq esterni 
 

Twieldu fl-1989
Nies ħajjin
Futbolers Ingliżi
Plejers ta' Fulham FC
Plejers ta' Manchester United FC
Plejers ta' AS Roma
Frédéric Chopin

Frédéric François Chopin (Żelazowa Wola, 1 ta' Marzu 1810 – Pariġi, 17 t'Ottubru 1849), bil-Polakk Fryderyk Franciszek Chopin kien kompożitur u pjanista Polakk ta' parentela Franko-Polakka.  Huwa meqjus bħala l-akbar kompożitur Polakk u bla dubju wieħed mill-ikbar pjanisti li qatt kien hemm.  Chopin iddedika ħajtu esklużżivament għall-pjanu u kien propju l-pjanu l-mezz ta' kif ittrasmetta s-sentimenti tiegħu; fil-parti l-kbira rabja u melankolija, hekk kif stqarr l-istess Chopin.  Madanakollu huwa propju l-istil ta' Chopin, dak melankoniku, li għamlu wieħed mill-iktar kompożituri famużi fid-dinja.

Huwa kien fost ir-rappreżentanti ewlenin tar-Romantiċiżmu u kien magħruf bħala l-poeta tal-pjanu.  Twieled fl-1820 f'raħal qrib Varsavja, il-Polonja. Il-lirika tieghu, ħafna drabi kompożiżżjonijiet mill-akar melakoniċi, ġabu popolarità għal mużika bil-pjanu. Kien diġà jdoqq il-pjanu meta fl-1826 iddeċieda jmur jistudja fil-Konservatorju ta' Varsavja. Wara li ta bosta kunċerti f'Munich u Vjenna, Chopin mar jgħix Parigi, fejn ta l-ewwel kunċert tiegħu fl-1831. F'Parigi kompla jiżviluppa t-talenti tiegħu. Huwa kien jiddejjaq jdoqq fil-pubbliku u pprefera jgħallem u joqgħod jikkomponi milli jitla' jdoqq fuq xi palk. Fl-1836 Franz Liszt laqqa' lil Chopin ma' George Sand, li magħha qatta' x-xitwa tal-1838-39 f'Majorka. Hemmhekk Chopin irnexxielu jikkomponi 24 preludju li huma meqjusa fost l-aqwa kompożizzjonijiet tiegħu.  Għall-akbar parti ta' ħajtu, Chopin soffra minn problemi kontinwi ta' saħħa; ir-riżultat ta' dan kien il-mewta tiegħu ta' 39 sena biss, f'Pariġi, bil-marda tat-tuberkulożi.

Chopin introduċa forom mużikali bħall-ballata strumentali u wettaq innovazzjonijiet kbar fis-sonata tal-pjanu, mażurka, valtz, notturn, polonaise,  étude, impromptu u preludju.

Noti u Referenzi 

Kompożituri Pollakki

Twieldu fl-1810
Mietu fl-1849
Lingwa Għarbija

L-Għarbi huwa lingwa Semitika Ċentrali, għalhekk kklassifikat flimkien ma' lingwi semitiċi oħra bħall-Ebrajk u l-lingwi Aramajki moderni. Il-lingwa toriġina mill-Peniżula Għarbija. L-espansjoni territorjali fil-Medju Evu u t-tixrid tal-Koran-lingwa Għarbi, li sar il-lingwa liturgika tal-Iżlam, fl-Asja (Il-Lvant Nofsani u l-Lvant Qrib), l-Afrika ta' Fuq, u l-Ewropa (Andalusija u Sqallija). Mitkellma ewwel mill-Għarab, il-lingwa Semitika [4] li testendi ġeografikament fuq kontinenti diversi soċjoloġikament testendi għall-popli mhux Għarab, u llum isir lingwa uffiċjali ta 'korpi internazzjonali ħafna.
Inna

Elena Alexandra Apostoleanu, magħrufa professjonalment bħala Inna (twieldet fis-16 ta' Ottubru 1986) hija kantanta u liriċista Rumena.

Karriera 

Inna iddebuttat fix-xena mużikali fl-2008 meta ħarġet l-album Hot, prodott mill-grupp Play & Win. Il-kanzunetta prinċipali minn dan l-album kienet "Hot", li laħqet l-ewwel post f'numru ta' pajjiżi fosthom ir-Rumanija, il-Portugall, il-Moldova, il-Bulgarija, Malta, il-Polonja, Spanja, ir-Russja, l-Ungerija u l-Greċja. It-tieni kanzunetta minn dan l-istess album, li ġġib l-isem ta' "Love", waslet san-numru 16 fil-klassifika Fresh Top 40 ta' Kiss FM fl-ewwel ġimgħa tagħha. Barra minn hekk ġiet nominata fl-Eska Awards fil-Polonja fil-kategorija tal-aqwa kantanta u dik tal-aqwa kanzunetta għal "Love".

Flimkien ma' Bob Taylor (Fizz), Inna ħarġet ukoll "Deja Vu", li għamlet suċċessun f'numru ta' pajjiżi, speċjalment fil-pajjiżi Baltiċi fuq il-Lvant tal-Ewropa. L-istess suċċess wasal għar-raba' kanzunetta mill-istess album, "Amazing", bil-filmat ta' din il-kanzunetta jiġi miġbud ġewwa l-Portugall.

Is-sena 2009 kompliet timmarka s-suċċess ta' Inna, meta "Hot" baqgħet tiela' sal-ewwel post fil-klassifika tad-Dance tal-Billboard ġewwa l-Amerika, fost l-aktar klassifiki mużikali ċelebri fid-dinja. Nhar is-26 ta' Ġunju, 2010, ġie pubblikat fuq l-istazzjon uffiċjali tagħhom fuq il-YouTube il-filmat mużikali tal-ħames kanzunetta mir-repertorju tagħha, "10 Minutes". Dan il-filmat inġibed ġewwa Londra, l-Ingilterra, u huwa stmat li l-ispejjeż għalih laħqu mas-€70,000.

Diskografija

Albums

Kanzunetti

Gallerija

Referenzi

Ħoloq esterni 

 Sit uffiċjali
 Stazzjon uffiċjali fuq YouTube

Nies ħajjin
Twieldu fl-1986
Kantanti Rumeni
2 ta' Jannar

It-2 ta' Jannar hi t-tieni ġurnata tas-sena fil-kalendarju Gregorjan. Għad baqa' 363 ġurnata għal tmiem is-sena (364 fi snin biżestili).

Ġrajjiet 

 366 – L-Alemanni qasmu x-xmara friżata tar-Renu u nvadew lill-Imperu Ruman
 533 – Merkurju sar Papa Ġwanni II, l-ewwel papa li adotta isem ġdid meta tela' f'din il-kariga
 1492 – Reconquista: l-emirat tal-Granada, l-aħħar "blata" tal-Mori fi Spanja, ċediet
 1777 – Gwerra tal-Indipendenza Amerikana: Il-forzi Amerikani taħt il-kmand ta' George Washington reġġgħu lura attakk Brittaniku fil-Battalja ta' Assunpink Creek qrib Trenton, fi New Jersey
 1788 – Il-Ġeorġja sar r-raba' stat li rratifika l-Kostituzzjoni tal-Istati Uniti
 1791 – Il-massakru ta' Big Bottom f'Ohio Country immarka l-bidu tal-Gwerra indiġena tal-Majjistral
 1793 – Ir-Russja, il-Prussja u l-Awstrija qasmu bejniethom il-Polonja
 1839 – Ittieħed l-ewwel ritratt tal-qamar minn Louis Daguerre.
 1860 – L-astronomu Franċiż Urbain Le Verrier espona lill-Akkademja tax-Xjenza Franċiża t-teorija tiegħu tal-eżistenza tal-pjaneta Vulkan.
 1871 – Amadeo I sar Re ta' Spanja
 1872 – Brigham Young ġie arrestat minħabba poligamija (25 mara)
 1900 – John Hay ħabbar il-politika tal-bieb miftuħ sabiex jippromwovi l-kummerċ maċ-Ċina
 1905 – Gwerra Russo-Ġappuniża: Il-gwarniġjon Russu ċeda f'Port Arthur, iċ-Ċina
 1935 – Bruno Hauptmann tressaq il-qorti bl-akkuża ta' ħtif u qtil tat-tifel ta' Charles Lindbergh.
 1941 – It-Tieni Gwerra Dinjija: L-ibbumbardjar qalil tal-Ġermaniżi kkawża ħsarat kbar fil-Katidral ta' Llandaff f'Cardiff, ġewwa Wales
 1942 – L-FBI irnexxielha tikxef organizzazzjoni ta' spjunaġġ li kienu qed jaħdmu għall-Ġermanja
 1942 – It-Tieni Gwerra Dinjija: Manila ġiet maqbuda mill-forzi Ġappuniżi
 1945 – It-Tieni Gwerra Dinjija: Nuremberga ġiet ibbumardjata bil-kbir mill-forzi tal-Alleati
 1949 – Luis Muñoz Marín sar l-ewwel Gvernatur ta' Porto Riko elett b'mod demokratiku
 1955 – Il-President tal-Panama José Antonio Remon ġie maqtul
 1959 – Luna 1, l-ewwel vettura spazjali li qarbet lejn il-Qamar u li daret madwar ix-Xemx, ġiet varata mill-Unjoni Sovjetika
 1959 – Che Guevara inħatar bħala kmandant tal-ħabs ta' La Cabaña
 1971 – 66 partitarju mietu fir-rassa waqt logħba tal-futbol bejn Rangers u Celtic
 1974 – Il-President Richard Nixon iffirma abbozz li naqqas il-veloċità massima fl-Istati Uniti għal 55 mil fis-siegħa sabiex jiġi konservat il-gażolina waqt interdett tal-OPEC
 1993 – Il-kapijiet tat-tliet fazzjonijiet fi gwerra fil-Bożnija ltaqgħu ma' xulxin sabiex jiddiskutu l-pjanijiet għall-paċi
 2001 – Sila Calderón saret l-ewwel Gvernatur mara ta' Porto Riko
 2006 – Splużjoni f'min f'Sago, Virginia tal-Punent ħalliet 12-il minatur mejjet, u ieħor f'kundizzjonijiet kritiċi

Twelid 

02
Ġranet tas-sena
Coronel Fabriciano

Coronel Fabriciano hija l-belt kapitali ta' l-istat tal-Minas Gerais fin-nofsinhar tal-Brażil.

Ħoloq esterni 
 http://www.fabriciano.mg.gov.br

Bliet tal-Brażil
Robertu Bellarmino

San Robertu Bellarmino, (1542-1621), qassis u studjuż Taljan, kien wieħed mill-mexxejja ewlenin ta' dik li tissejjaħ il-Kontro-Riforma, jiġifieri l-ħidma biex il-Knisja Kattolika tiġġedded, bi tweġiba għall-Protestanti.

Tfulija

Roberto Francesco Romolo Bellarmino twieled f'Montepulciano, fit-Toskana, nhar l-4 ta' Ottubru 1542. Missieru kien maġistrat u zijuh kien il-Papa Marċell II. Għalkemm ma tantx kien tajjeb għal-logħob, ma' sħabu kien popolari ħafna. F'żgħożitu kien dilettant kbir tal-mużika u kien ikanta u jdoqq il-vjolin. Iżda l-akbar delizzju tiegħu kien li jagħmel ix-xbieki għall-kaċċa, li kien jiftaħar li qatt ma jitqattgħu.

Ġiżwita u Professur
Roberto daħal mal-Ġiżwiti u sar qassis fl-1570. Saħħtu kienet tinkwetah ħafna u kien ibati sikwit b'uġigħat ta' ras. Darba daħal f'kappella f'Firenze u talab 'l Alla, “Tħallinix immut, għax irrid ngħix u naħdem għal żmien twil għall-kawża tiegħek.” Id-dehra tiegħu lanqas ma kienet tiġbdek. Kien qasir, imħatteb, rasu kemmxejn kbira u mnieħru twil. Laħaq professur tat-teoloġija fl-Universita ta' Louvain u kiseb fama ta' wieħed li jaf jitkellem tajjeb. Ix-xogħol ewlieni tiegħu kien id-De Controversiis (Disputi fuq il-Kontroversji tal-Fidi Nisranija) (1568-93). Il-mod kif huwa spjega l-pożizzjoni tal-Knisja kien tant ċar u jagħmel sens li baqa' jintuża fis-sekli ta' wara. Bellarmino qatt ma waqa' f'tgħajjir jew insulti, anzi l-għedewwa tiegħu ammettew kemm kien oġġettiv u kemm kien jikkwotahom preċiż. Kellu sehem kbir ukoll fir-reviżjoni tal-Vulgata, il-Bibbja bil-Latin, li ħarġet fl-1592.

Qaddis
Minkejja dan ix-xogħol kollu huwa kien isib ħin biex iqawwi lil sħabu u jqarar. Qatt ma nqata' għalih waħdu iżda kellu diversi ħbieb billi kellu karattru ħelu. Meta laħħquh Rettur tal-Kulleġġ Ruman, huwa rari kien joħroġ minn kamartu biex ikun dispost għal kulħadd. Hemm kien idur bil-morda b'imħabba ta' missier. Meta kien jara xi patri għajjien dlonk kien jibagħtu vaganza u kien jagħmel is-servizz tiegħu hu stess. Miegħu nnifsu biss qatt ma wera ħniena: kien iqum kuljum fit-tlieta ta' filgħodu biex ikollu aktar ħin jitkellem m'Alla, u jsum darbtejn fil-ġimgħa.

Il-Ġiżwita "l-Aħmar"
Maħtur kardinal kontra qalbu fl-1599 (in-nies bdew isejħulu “l-Ġiżwita l-Aħmar”), Bellarmino serva ta' arċisqof ta' Capua għal tliet snin, mill-1602 sa l-1605. Wara mar lura Ruma fejn issokta bl-istudji tiegħu. Ammiratur tax-xjenzat kbir Galileo, huwa ddefenda d-dritt tiegħu li jippubblika l-kitbiet tiegħu dwar is-sistema solari. Wara li kien qassam ġidu f'ħajtu lill-foqra, Robertu miet fqir nhar is-17 ta' Settembru 1621.

Wara mewtu
San Roberto Bellarmino kien iddikjarat qaddis fl-1930 u Duttur tal-Knisja s-sena ta' wara. Jinsab midfun fil-Knisja ta' San Injazju, ġewwa Ruma ħdejn il-qabar ta' San Alwiġi, li kien il-Prefett Spiritwali tiegħu meta kien fil-Kulleġġ Ruman. Il-festa tiegħu ssir nhar is-17 ta' Settembru.

Twieldu fl-1542
Mietu fl-1621
Kardinali Taljani
Arċisqfijiet Taljani
Teologi Taljani
Qaddisin
Dutturi tal-Knisja Kattolika
Tereża ta' Ávila

Santa Tereża ta' Avila, magħrufa wkoll bħala Santa Tereża ta' Ġesu jew Tereża l-Kbira, kienet qaddisa mistika Spanjola, soru Karmelitana, kittieba fi żmien il-Kontro-Riforma, u teologu. Riformatriċi tal-Ordni Karmelitana u flimkien ma' San Ġwann tas-Salib, fundatriċi tal-Karmelitani Skalzi.

Tfulija 
Tereża twieldet f’Avila, Spanja, fit-28 ta’ Marzu, 1515, għand familja sinjura. Kienet ta’ natural ħelu u vivaċi. Meta kellha seba’ snin, hi u ħuha iżgħar minnha, wara li qraw xi ħajjiet ta’ qaddisin martri, ġiethom f’moħħhom li jmorru għall-Missjoni biex imutu martri, iżda ma laħqux tbiegħdu wisq mid-dar meta ltaqgħu ma’ zijuhom u ħadhom lura għand ommhom.

Meta kellha 12-il sena, ommha mietet. Tliet snin wara, oħtha l-kbira li kienet tieħu ħsieb id-dar iżżewġet, u l-missier daħħal lil Tereża mas-sorijiet Agostinjani. Wara sena u nofs, mardet, u kellha tmur lura lejn id-dar. F’dawn is-snin kienet bierda ħafna fir-reliġjon. Imbagħad f’daqqa waħda fl-1535 iddeċidiet li tidħol Soru mal-Karmelitani li kienu f’Avila. Missierha għall-ewwel ma ridhiex, iżda mbagħad ċeda.

Soru 
Sena wara li daħlet Soru, ipprofessat. Imbagħad ġie fuqha żmien twil ta’ mard, u ta’ nixfa fil-ħajja spiritwali. Meta missierha kien marid, hi marret iddur bih. Il-mewt tiegħu ġabet bidla ġo fiha għax marret tqerr għand il-konfessur tiegħu u dan ordnalha terġa' tibda titlob. Kellha issa qrib l-erbgħin sena.

Mistika 
Jingħad li beda jkollha esperjenzi mistiċi li nafu bihom għax hi kitbithom f’kotba li llum huma meqjusa bħala klassiċi spiritwali: l-”Awtobijografija”, ”Il-Mixja tal-Perfezzjoni”, u ”Il-Kastell Ġewwieni”.

Riformatriċi 

Fl-1560 ġieha l-ħsieb li tirriforma l-Ordni tagħha, u ġġedded l-awsterità u d-dixxiplina ta’ qabel, u fl-1562, bil-għajnuna ta’ San Pietru ta’ Alkantara, minkejja bosta taħbit u tfixkil, rat l-ewwel erba’ Sorijiet Karmelitani Skalzi jilbsu l-libsa l-ġdida fil-Monasteru l-ġdid ta’ San Jose’, f’Avila. Sitt xhur wara, meta ġieha l-permess, marret tgħix magħhom. Xahar wara, ġiet magħżula biex tkun is-Superjura.
 
Wara xi snin ta’ ħajja kwieta, bdiet tiftaħ kunventi oħra mxerrdin ma’ Spanja. Fl-1568 bil-għajnuna ta’ San Ġwann tas-Salib waqqfet l-ewwel monasteru tal-Patrijiet. B’kollox hi fetħet 17-il kunvent tas-Sorijiet u 15 tal-Patrijiet.

Mewt 
Fl-aħħar vjaġġ tagħha fl-1582, wara li fetħet monasteru f’Burgos, telqet lejn Alba de Tormes. Meta waslet fl-20 ta’ Settembru, kienet għajjiena ħafna u marida, inxteħtet fis-sodda, u mietet ftit ġranet wara, fl-4 ta’ Ottubru.

Wara mewtha 
Fl-1622, il-Papa Girgor XV iddikjaraha, u fl-1970, il-Papa Pawlu VI ipproklamaha Duttur tal-Knisja flimkien ma’ Santa Katerina ta’ Siena.

Twieldu fl-1515
Twieldu fl-1582
Sorijiet Karmelitani
Dutturi tal-Knisja Kattolika
Qaddisin Spanjoli
Qaddisin
Halloween

Fl-Ingilterra u f’pajjiżi oħra, fil-lejl tal-31 ta’ Ottubru, tiġi ċċelebrata l-festa ta’ Halloween jew kif inhi msejħa wkoll All Hallows’ Eve, jiġifieri lejlet il-Festa tal-Qaddisin kollha. Fi żmienna din il-festa hija okkażjoni biex it-tfal “request treats or threaten tricks” (jittallbu għall-ħelu, u jekk le jagħmlulek xi ċajta. Simbolu komuni ta’ Halloween hija l-jack-o'-lantern, qargħa ħamra mħaffra, b’forma ta’ wiċċ ikrah u b’xemgħa mwaħħla ġewwa.

Oriġini 
Il-festa għandha oriġini Ċeltika. Fil-Gran Brittanja u l-Irlanda tal-qedem din il-festa kienet tfakkar it-tmiem tas-sajf u lejlet il-bidu ta’ sena ġdida. Kienu jinxtegħlu ħġejjeġ kbar fuq l-għoljiet biex ikeċċu l-ispirti ħżiena. Kienu jaħsbu li l-erwieħ tal-mejtin kienu jżuru djarhom mill-ġdid f’dan il-jum u għalhekk din il-festa ntrabtet ma’ iħirsa, sħaħar, qtates suwed, fairies, u kull xorta ta’ xjaten.

Dawk li emigraw lejn l-Istati Uniti, l-iktar Irlandiżi, daħħlu din il-festa hemmhekk ukoll u lejn tmiem is-seklu 19 saret popolari ħafna. Is-subien u l-ġuvintur kienu jaqilbu l-għerejjex u t-tined, ikissru l-ħġieġ tat-twieqi u jagħmlu ħsara fi propjeta. Iżda biż-żmien il-festa saret waħda tat-tfal żgħar u ma baqgħetx issir il-ħsara li kienet issir qabel.

UNICEF 
Mill-1965, il-UNICEF, ippruvat iddaħħal drawwa ġdida fil-Halloween, dik li jsir ġbir ta’ flus għall-United Nations Children's Fund.

Ir-Reliġjon Kattolika 
Il-Kardinal Carlo Maria Martini kien qal, “dawn it-tip ta’ festi ma jagħmlux parti mit-tradizzjoni tagħna, li għandha valuri kbar ħafna li jridu jgħaddu lil ta’ warajna: il-qima lejn il-mejtin tagħmel parti mill-istorja tagħna. Inżuru l-oqbra, inżejnuhom bil-fjuri, nitolbu għall-mejtin, u hekk nifhmu li l-ħajja tal-bniedem mhijiex biss f’din l-art.”

Fl-2005, il-Kummissjoni Djoċesana Okkult u Sataniżmu tal-Knisja f'Malta kienet ħarġet din l-istqarrija:
Guglielmo Marconi

Guglielmo Marconi (25 ta' April 1874, Bolonja- 20 ta' Lulju 1937, Ruma) kien fiżiku, inventur u politiku Taljan. Hu magħruf għall-iżvilupp ta' sistema effikaċi ta' kumunikazzjoni bit-telegrafija mingħajr wajers permezz tal-mewġ elettromanjetiku li nfirxet ħafna. L-evoluzzjoni tagħha wasslet għall-iżvilupp tas-sistemi u mezzi tat-telekomunikazzjoni moderni, bħar-radju, it-televixin u in ġenerali is-sistemi kollha li jużaw il-komunikazzjoni mingħajr wajers.

Tfulija 
Bin Giuseppe Marconi, Taljan, u Annie Jameson, Irlandiża. Ħa l-edukazzjoni tiegħu f’Firenze u iktar tard f’Livorno. Meta kien għadu tifel ma tantx kien tajjeb fl-iskola.

L-Invenzjoni tar-Radju 
Ħafna xjenzati u inventuri taw sehemhom għall-invenzjoni tal-wireless telegraphy, jiġifieri r-radju, fosthom Michael Faraday, Heinrich Hertz, Alexander Popov, Nikola Tesla, Thomas Alva Edison, u oħrajn, iżda s-sistema prattika ta’ Marconi infirxet ħafna, tant li hu meqjus bħala “missier ir-radju”, the "father of radio."

Marconi trażmetta u rċieva radio signals ibbażati fuq il-morse code fuq distanza ta’ 2 kilometri jew aktar (sa 6 km) f’Salisbury Plain (Ingilterra) fl-1896.

Marconi ingħata l-brevett (patent) Ingliż bl-isem "Improvements in transmitting electrical impulses and signals and in apparatus there-for" fit-2 ta’ Lulju 1897 u waqqaf il-Wireless Telegraph Trading Signal Company, ibbażata f’Londra li fetħet l-ewwel fabbrika tar-radjijiet fid-dinja, f’Hall Street, Chelmsford, l-Ingilterra fl-1898, u kienet tħaddem madwar 50 ruħ.

Għamel l-ewwel trażmissjoni bir-radju minn fuq l-ilma fit-13 ta’ Mejju 1897, minn Lavernock Point, South Wales għal Flat holm Island.

Irċieva l-ewwel sinjali tar-radju trans-Atlantiċi nhar it-12 ta’ Diċembru 1901 f’Signal Hill f’St John's, Newfoundland (illum parti mill-Kanada) billi uża antenna ta’ 400 pied issapportjata minn tajra (kite) biex jirċievi s-sinjal. Dan minkejja li ħafna kienu jaħsbu li s-sinjal tar-radju seta’ jiġi trażmess biss f’linja dritta.

Sa mill-1903, il-Marconi Company kienet qiegħda xxandar trażmissjonijiet transatlantiċi regolari ta’ l-aħbarijiet.

Premju Nobel għall-Fiżika 
Fl-1909 ingħata l-Premju Nobel għall-Fiżika flimkien ma’ Karl Ferdinand Braun.

Mewt 
Meta miet fl-1937 l-istazzjonijiet tar-radju madwar id-dinja kollha żammew żewġ minuti ta’ silenzju f’ġieħu. Indifen f’Sasso Marconi, fl-Emilia Romagna, l-Italja.

 
Twieldu fl-1874
Mietu fl-1937
Inġiniera Taljani
Inventuri Taljani
Fiżiċisti Taljani
Premju Nobel għall-Fiżika
Nies rebbieħa tal-Premju Nobel
Politiċi Taljani
Manuel Rivera-Ortiz

Manuel Rivera-Ortiz (Guayama, 23 ta' Diċembru 1968) huwa fotografu Amerikan ta' dixxendenza Puerto Rikana magħruf l-iżjed għall-fotografija dokumentarja tiegħu li turi l-kundizzjonijiet li jgħixu fihom in-nies fin-nazzjonijiet inqas żviluppati. Hu rċieva numru ta' unuri u premjijiet grazzi għax-xogħol tiegħu.

Gallerija

Referenzi

Ħoloq esterni 
 Sit uffiċjali

Nies ħajjin
Twieldu fl-1968
Fotografi Amerikani
Ċina

Iċ-Ċina (),uffiċjalment ir-Repubblika Popolari taċ-Ċina (RPĊ), hi stat sovran li Tinsabu fl-Asja tal-Lvant. Il-pajjiż huwa l-aktar popolat tad-dinja, b' popolazzjoni ta' aktar minn 1.35 biljun. Ir-RPĊ hija stat Stat partit-singolari rregolata mill-Partit Komunist, bis-sede tal-gvern fil-belt kapitali ta' Bejġing. Hija teżerċita ġurisdizzjoni fuq aktar minn 22 provinċji, ħamsa reġjuni awtonomi, erba' muniċipalitajiet ikkontrollati diretti (Bejġing, Tianjin, Shanghai, u Chongqing), u żewġ reġjuni amministrattivi speċjali awto-governanti (Ħong Kong u Makaw). Ir-RPĊ issostni wkoll lit-Tajwan – li hija kkontrollata mir-Repubblika taċ-Ċina (RTĊ), entità politika separata – li hija t-23 provinċja, talba kontroversjali minħabba l-kumpless status politiku tat-Tajwan u l-Gwerra Ċivili Ċiniża mhux solvuta.

Referenzi 

 
Repubbliki
De facto

De facto hija espressjoni bil-Latin li tfisser "fil-fatt". Fil-ġurisdizzjoni, hi maħsuba li tfisser "fil-prattika imma mhux neċessarjament imposta mil-liġi" jew "fil-prattika jew fir-realtà, imma mhux stabbilita b'mod uffiċjali". Din hija l-oppost tal-espressjoni de jure (li tfisser "skont il-liġi") meta tiġi riferuta għal affarijiet dwar il-liġi, il-governanza, jew teknika (bħal m'huma l-istandards) li jinstabu fl-esperjenza komuni kif maħluqa jew żviluppata mingħajr jew bil-kontra ta' regolament.

Sitwazzjoni de facto tkun dik li fir-realtà teżisti imma li ma ġietx rikonoxxuta formalment, jew permezz tal-mekkaniżmi legali attwali jew mill-awtorità kompetenti. Per eżempju, persuna jista' jkollha kariga de facto mingħajr ma din il-kariga jkollha rikonoxximent formali mill-awtorità approprjata jew kuntratt tax-xogħol. Pajjiż jista' jkun indipendenti de facto, mingħajr ma jkollu għarfien formali mill-Ġnus Magħquda jew minn pajjiżi oħra. F'ċerti pajjiżi relazzjoni domestika (poġġuti) huwa żwieġ de facto f'kull aspett tal-ħajja soċjali, però mingħajr ir-rikonoxximent legali taż-żwieġ.

Frażijiet Latini
Tazza tad-Dinja tal-Futbol tal-Klabbs 2009

It-Tazza tad-Dinja tal-Futbol tal-Klabbs 2009 kien turnew tal-futbol li ntlagħab bejn id-9 ta' Diċembru u d-19 ta' Diċembru 2009. Din kienet is-sitt edizzjoni tat-Tazza tad-Dinja tal-Klabbs u l-ewwel waħda li saret ġewwa Abu Dhabi, fl-Emirati Għarab Magħquda.

Il-finali, li ntlagħbet fid-19 ta' Diċembru, intrebħet miċ-ċampjins Ewropej ta' Barcelona, li wara li keinu minn taħt għelbu lis-Sud-Amerikani ta' Estudiantes 2–1 fil-ħin barrani. B'hekk Barcelona saru l-ewwel tim Spanjol li rebaħ din il-kompetizzjoni, u dan it-titlu fisser li huma kienu rebħu sitt kompetizzjonijiet fis-sena 2009, biex għelbu r-rekord preċedenti ta' Liverpool ta' ħames trofej fl-2001.

Timijiet kwalifikati

Referis 

Afrika
 Coffi Codjia
Assistenti:  
 Alexis Fassinou
 Desire Gahungu

Asja
 Matthew Breeze
 Ravshan Irmatov
Assistenti: 
 Rafael Ilyasov
 Jason Power
 Abdukhamidullo Rasulov
 Ben Wilson

Ewropa
 Roberto Rosetti
Assistenti:
 Stefano Ayroldi
 Cristiano Copelli

Amerika ta' Fuq, Ċentrali u l-Karibew
 Benito Archundia
Assistenti: 
 Marvin Torrentera
 Hector Vergara

Oċeanja
 Peter O'Leary
Assistenti:
 Brent Best
 Matthew Taro

Amerika t'Isfel
 Carlos Simon
Assistenti: 
 Roberto Braatz
 Altemir Hausmann
|}

Logħob 

Il-ħinijiet huma kollha skont il-Ħin normali tal-EGħM(UTC+6)

Logħba preliminarja

Kwarti tal-finali

Semifinali

Partita għall-ħames post

Partita għat-tielet post

Finali

Rebbieħ

Statistika

Skorers 

4 gowls
 Denilson (Pohang Steelers)

2 gowls
 Leandro Benítez (Estudiantes)
 Jason Hayne (Auckland City)
 Lionel Messi (Barcelona)
 Pedro (Barcelona)

gowl
 Daniel Arreola (Atlante)
 Mbenza Bedi (TP Mazembe)
 Christian Bermúdez (Atlante)
 Mauro Boselli (Estudiantes)
 Chad Coombes (Auckland City)
 Adam Dickinson (Auckland City)
 Ngandu Kasongo (TP Mazembe)
 Kilitcho Kasusula (TP Mazembe)
 Rafael Márquez Lugo (Atlante)
 Guillermo Rojas (Atlante)
 Sergio Busquets (Barcelona)
 Lucas Silva (Atlante)
 Riki van Steeden (Auckland City)

Klassifika

Unuri

Ħoloq esterni 

 Sit uffiċjali

2009
Lingwa Kroata

Lingwa Kroata (Kroat: Hrvatski jezik), isem uffiċjali Repubblika tal-Kroazja (Republika Hrvatska), huwa pajjiż fl-Ewropa li jinsab bejn il-Mediterran, l-Ewropa Ċentrali u l-Balkani (6,200,000 mil). Code (Iso 639-1=hr, 639-2=hrv(scr), 639-3=hrv, SIL=HRV.

Alfabett 
Il-lingwa tinkiteb bl-alfabett Latin biż-żieda ta' sinjali diakritiċi partikulari.

L-alfabett Kroat għandu 32 ittra:

a, b, c, č, ć, d, dž, đ, e, f, g, h, i, ie, j, k, l, lj, m, n, nj, o, p, r, ŕ, s, š, t, u, v, z, ž.

L-ittri q, w, x, y jidhru biss fil-kliem barrani. Id-digrammi dž, lj e nj, i+e= ie, r+r=ŕ jitqisu bħala ittri bħall-għ fil-Malti.

Dawn huma l-karattiri b'sinjali speċjali:

Č: Č č: č 
Ć: Ć ć: ć 
Đ: Đ đ: đ 
Š: Š š: š 
Ž: Ž ž: ž

Frażarju

Espressjonijiet basiċi u komuni

Kuluri

Ġranet, xhur u staġuni

Ġranet

Xhur

Direzzjonijiet

Naħat tad-dinja

Prepoizzjonijiet

Numri

Ħoloq esterni 
 Institute Lingwa Kroata
 Lingwa Kroata Academy

Kroata
Lingwi uffiċjali
Mary Meilak

Mary Meilak (1905-1975) kienet waħda mill-ftit poeti nisa Maltin ta' dak iż-żmien u hija meqjusa bħala l-ewwel poetessa Maltija. 

Bint Ġorġ u Mananni, Mary Meilak twieldet ir-Rabat Għawdex nhar id-9 ta' Awwissu 1905. Ħadet l-edukazzjoni tagħha fl-Iskola Ċentrali t'Għawdex. Għamlet sbatax-il sena taħdem fl-uffiċini tal-Gvern iżda fl-1942 daħlet għalliema, xogħol għal qalbha ħafna li damet fih sakemm irtirat, għoxrin sena wara.

Poetessa 
Kitbet l-ewwel poeżija tagħha, Faxx Nemel, meta kellha 25 sena, fl-1930. Fl-1945 ħarġet l-ewwel ġabra tagħha ta’ poeżiji, Pleġġ il-Hena, u s-sena ta’ wara Villa Mejlaq, Dawra Misterjuża u Album. 

Ippubblikat ukoll ġabriet ta’ esejs Nirraġunaw u Nitbissmu, tliet novelli: Nokkla Sewda, San Nikola tal-Vinturi u It-Tewmin tal-Birgu, żewġ opri u xi operetti.

Xogħolijiet 
 Pleġġ il-Hena (1945)
 Nirraġunaw u Nitbissmu 1 (1946)
 Nirraġunaw u Nitbissmu 2 (1947)
 Dawra Misterjuża (1947)
 Villa Meylak: Ġonna ta' Kulħadd (1947)
 Album: Poeżiji (1947)
 Nokkla Sewda (1958)
 Songs You Will Like (1971)
 L-Istrumenti tal-Passjoni (2005)

Mewt 
Mietet nhar l-1 ta' Jannar 1975, fl-għomor ta' 70 sena.

F'għeluq il-100 sena minn twelidha twaħħlet lapida li tfakkarha fir-Rabat, Għawdex.

Kittieba Maltin
Poeti Maltin
Poeti bil-Malti
Għawdxin
Mietu fl-1975
Tim Berners-Lee

Tim Berners-Lee huwa inġinier Ingliż u xjenzat ta l-informatika u professur fl-MIT ikkreditat bi invenzjoni tal-World Wide Web; huwa għamel l-ewwel proposta għal dan fi Marzu 1989. Fi 25 ta' Diċembru 1990, bl-għajnuna ta 'Robert Cailliau u student fl-CERN, huwa implimenta l-ewwel komunikazzjoni bejn klijent u server HTTP permezz tal-Internet b'suċċess.

Twieldu fl-1955
Rebbieħa tal-Premju Turing
Informatiċi Brittaniċi
Nies ħajjin
Bruno Pesaola

Bruno Pesaola (Buenos Aires, 28 ta' Lulju 1925) huwa eks-plejer tal-futbol Taljan-Arġentin u kowċ. Hu hu l-aktar famuż għaż-żmien li qatta' ma' Napoli, kemm bħala plejer u kif ukoll bħala kowċ.

Karriera

Klabb 

Bruno Pesaola beda l-karriera tiegħu mal-klabb taż-żgħażagħ tar-River Plate. F'nofs is-snin erbgħin ingħaqad mat-tim Taljan tar-Roma, fejn iddistingwa ruħu bħala attakkant veloċi u miċidjali. Wara li kien weġġa' t-tibja u l-fibula wara daħla minn avversarju fil-konfront tas-26 ta' Frar 1950 kontra Palermo, Pesaola kellu jħalli 'l-klabb tal-kapital fl-aħħar tal-istaġun.

Għal żewġ staġuni lagħab ma' Novara, fejn jibqa' mfakkar għall-gowl li skorja kontra t-tim tal-Juventus fid-29 ta' April 1951 fir-rebħa ta' 3–1 li kienet l-ewwel rebħa interna tal-klabb kontra t-tim minn Turin għal ħdax-il sena. Wara ngħaqad ma' Napoli, fejn mat-tim ta' Napli sar wieħed mill-plejers simboliċi fit-tmien snin li kien mal-klabb. Bejn l-1953 u l-1960 kien ingħata l-faxxa ta' kaptan tat-tim.

Nazzjonal 

Minkejja li twieled l-Arġentina, hu ddebutta mat-tim nazzjonali Taljan f'Liżbona kontra l-Portugall fir-rebħa ta' 3–0 tas-26 ta' Mejju 1957. Barra minn hekk lagħab sitt logħbiet mat-tim nazzjonali B.

Kowċ 

L-ewwel esperjenza tiegħu ta' kowċ kienet ma' Scafatese fejn kopra wkoll ir-rwol ta' plejer. Fl-1962, ġie magħżul biex jissostitwixxi lil Fioravante Baldi bħala l-kowċ il-ġdid ta' Napoli li kienu jinsabu fiż-żona tar-relegazzjoni tas-Serie B. Hu mhux biss irnexxielu jeħles lit-tim minn qiegħ il-klassifika, imma kiseb il-promozzjoni għas-Serie A. Man-Napoli rebaħ l-ewwel Coppa Italia, l-ewwel trofew Ewropew (it-Tazza tal-Alpi tal-1966) u wassalhom għat-tieni post fl-1968. Mal-Fiorentina rebaħ l-ewwel scudetto fl-1968–69, rebaħ Coppa Italia mal-Bologna fl-1974 u man-Napoli (fit-tielet esperjenza tiegħu mal-klabb) salvahom għal darb'oħra minn relegazzjoni ċerta.

Ħoloq esterni 

Dettalji tal-karriera fuq National Football Teams

Nies ħajjin
Twieldu fl-1925
Futbolers Taljani
Plejers ta' River Plate
Plejers ta' Novara Calcio
Plejers ta' SSC Napoli
Plejers ta' AS Roma
Plejers ta' Genoa CFC
Kowċis ta' SSC Napoli
Kowċis ta' ACF Fiorentina
Kowċis ta' Bologna FC 1909
Kowċis ta' Panathinaikos FC
Luttu nazzjonali

Luttu nazzjonali hija ġurnata li gvern ta' pajjiż jiddekreta li tkun uffiċjalment immarkata b'luttu u attivitajiet ta' tifkira jiġu osservati flimkien mal-maġġoranza tal-poplu tal-pajjiż. Ġranet bħal dawn jinkludu dawk li mmarkaw il-mewt jew il-funeral ta' figura jew figuri rinomata minn dak il-pajjiż, jew l-anniversarju mill-mewt jew imwiet ta' dawn, jew tifkira ta' diżastri naturali, etċ.

Eżempji ta' lutti nazzjonali

Nazzjonali 

  (2010) – Ġiet dikjarata ġimgħa ta' luttu nazzjonali wara l-aħbar tal-mewt tal-president Lech Kaczynski f'inċident tal-ajru qrib Smolensk (Russja). Barra mill-Polonja, il-Brażil iddikjara wkoll tliet ijiem ta' luttu nazzjonali; ir-Russja ddikjarat il-ġurnata tat-Tnejn 12 ta' April bħala luttu nazzjonali, waqt li l-Kanada għamlet dan fil-15 ta' April.
  (2009) – Ġew dikjarati tliet ijiem ta' luttu nazzjonali bħala tifkira tal-vittima tal-kraxx tal-ajruplan AF447.
  (2009) – Ġiet dikjarata ġurnata ta' luttu nazzjonali minħabba l-vittmi tan-nirien li nqabdu fl-istat ta' Victoria.
  – Mill-mewt tal-President John Fitzgerald Kennedy, sar komuni li tiġi kkommemorata id-data tal-funeral ta' president tal-Istati Uniti.
  (2005) – Ġiet dikjarata ġurnata ta' luttu nazzjonali wara l-mewt tal-Prim Ministru Rafiq Hariri.
  (1999) – Ġew dikjarati tliet ijiem ta' luttu nazzjonali wara l-mewt ta' Amália Rodrigues.
  (1984) – Ġew iddikjarati jumejn ta' luttu nazzjonali wara t-traġedja tal-isplużjoni tal-patrol boat li ħalliet seba' vittmi mill-Korp tal-Pulizija.

Reliġjon 

 Papa Ġwanni Pawlu II (2005) – Luttu nazzjonali prinċipalment f'pajjiżi Kattoliċi Rumani.
 Madre Tereża ta' Kalkutta (1997) – Luttu nazzjonali prinċipalment fl-Indja, l-Albanija u xi pajjiżi Kattoliċi Rumani.

Referenzi 

Mewt

it:Funerali di Stato#Lutto
Medjugori

Medjugori, bil-Kroat: Međugorje jew Medjugorje (pronunzja Kroata: [ˈmɛdʑuɡɔːrjɛ]) huwa raħal fil-Punent tal-Bożnija-Ħerzegovina, fir-reġjun ta' Ħerzegovina, madwar 25 kilometru lejn il-Lbiċ tal-belt ta' Mostar, u viċin tal-fruntiera mal-Kroazja. Illum ir-raħal hu l-aktar magħruf għall-allegati dehriet tal-Verġni Mqaddsa lil sitt itfal Kroati fl-24 ta' Ġunju 1981, u għalhekk illum iżuruha eluf ta' pellegrini minn madwar id-dinja kollha bħala santwarju tal-Madonna. Għall-kuntrarju ta' dak li jaħsbu ħafna, madanakollu, is-santwarju mhuwiex uffiċjalment rikonoxxut mill-Knisja Kattolika, u għalhekk dan jagħmlu illeċitu.

L-isem Međugorje litteralment ifisser naħa "qalb l-għoljiet". B'għoli ta' 200 metru 'l fuq mill-baħar, il-post għandu klima Mediterranja ħafifa. Ir-raħal jikkonsisti f'popolazzjoni ta' madwar 4,000 Kroat etniku. Il-parroċċa Kattolika Rumana ta' Medjugori tikkonsisti f'ħamest irħula biswit xulxin, Medjugori, Bijakoviċi, Vijonizza, Miletina u Xurmanzi.

Referenzi 

 web Medjugorje
Strasburgu

Strasburgu hija belt fi Franza u s-sede tal-Parlament Ewropew.

Persuni konnessi ma' Strasburgu
 Sebastian Brant
 Charles de Foucauld
 Johann Wolfgang von Goethe
 André Weil

Bliet ta' Franza
Siti ta' Wirt Dinji
Sarajevo

Sarajevo hi l-belt kapitali tal-Bożnija u Ħerżegovina. Il-belt għandha popolazzjoni ta' 275,524 ruħ (sal-2013).

Bliet kapitali fl-Ewropa
Balkani
Prixtina

Prixtina hija l-belt kapitali tal-Kosovo. Il-belt għandha popolazzjoni ta' 204,721 ruħ (sal-2016).

Pristina jew Prishtina (ir-Renju Unit: / ˈpriːʃtɪnə, prɪʃˈtiːnə /, [2] US: / ˈprɪʃtɪnə, -nɑː /; [3] [4] Albaniż: Prishtina jew Prishtinë [pɾiʃˈtinə] (Dwar dan il-lista tal-ħoss); Serb: Пришин , rumanizzata: Priština) hija l-kapitali u l-akbar belt tal-Kosovo. [a] Il-belt għandha maġġoranza ta 'popolazzjoni Albaniża, flimkien ma' komunitajiet iżgħar oħra. B'popolazzjoni muniċipali ta' 204.721 abitant (2016), Pristina hija t-tieni l-akbar belt fid-dinja b'popolazzjoni predominantement li titkellem bl-Albaniż, wara l-kapitali ta' l-Albanija, Tirana.   Fi ħdan is-Serbja, din kienet l-akbar 4 waħda. Ġeografikament, tinsab fil-parti tal-Grigal tal-Kosovo viċin il-muntanji Goljak.

Matul l-Età tal-Paleolitiċi, dak li issa huwa l-qasam ta ’Pristina kien imdawwar mill-kultura Vinča. Kien id-dar għal diversi persuni Illyriani u Rumani fiż-żminijiet klassiċi. Ir-Re Bardyllis ġab diversi tribujiet flimkien fl-inħawi ta' Pristina fis-seklu 4 QK, li stabbilixxa r-Renju tad-Dardanja.<ref">, The Cambridge ancient history: The fourth century B.C. Volume 6 of The Cambridge ancient history, Iorwerth Eiddon Stephen Edwards, Authors: D. M. Lewis, John Boardman, Editors: D. M. Lewis, John Boardman, Edition 2, Publisher: Cambridge University Press, 1994.</ref>
Il-wirt tal-era klassika għadu evidenti fil-belt, irrappreżentata mill-belt antika ta ’Ulpiana, li kienet ikkunsidrata bħala waħda mill-iktar bliet Rumani importanti fil-peniżola tal-Balkani. Bejn il-5 u s-seklu 9 iż-żona kienet parti mill-Imperu Biżantin. Fin-nofs tas-seklu 9 ġie ċedut għall-Ewwel Imperu Bulgaru. Fil-bidu tas-seklu 11, din taqa 'taħt il-ħakma Biżantina u ġiet inkluża fil-provinċja ġdida msejħa Bulgarija. Bejn l-aħħar tal-11 u nofs is-seklu 13 ġie ċedut bosta drabi lit-Tieni Imperu Bulgaru.

Fil-Medju Evu tard, Pristina kienet belt importanti fis-Serbja Medjevali u wkoll il-propjetà rjali ta' Stefan Milutin, Stefan Uroš III, Stefan Dušan, Stefan Uroš V u Vuk Branković.  Wara l-konkwista Ottomana tal-Balkani, Pristina sar ċentru importanti tal-minjieri u tal-kummerċ minħabba l-pożizzjoni strateġika tiegħu qrib il-belt minjiera rikka ta 'Novo Brdo. Il-belt kienet magħrufa għall-fieri u oġġetti kummerċjali tagħha, bħalma huma l-ġlud tal-mogħoż u x-xagħar tal-mogħża kif ukoll il-porvli. 
L-ewwel moskea fi Pristina nbniet fl-aħħar tas-seklu 14 waqt li kienet taħt il-ħakma Serba.  

Pristina hija l-iktar junction tat-trasport importanti tal-Kosovo, għall-ajru, għall-ferrovija, u għat-toroq. L-ajruport internazzjonali ta ’Pristina huwa l-akbar ajruport tal-pajjiż u fost l-akbar fir-reġjun. Firxa ta 'awtostradi u awtostradi, bħalma huma l-R6, l-R7 u l-R7.1, jirradjaw il-belt u jgħaqqduha ma' l-Albanija u l-Maċedonja ta-Fuq.

Pristina huwa wkoll l-iktar ċentru ekonomiku, finanzjarju, politiku u kummerċjali essenzjali tal-Kosovo l-aktar minħabba l-pożizzjoni sinifikanti tiegħu fiċ-ċentru tal-pajjiż. Hija s-sede tal-poter tal-Gvern tal-Kosovo, ir-residenzi għall-ħidma tal-President u l-Prim Ministru tal-Kosovo u tal-Parlament tal-Kosovo.

Referenzi 

Bliet kapitali fl-Ewropa
Kosovo
Billboard

Billboard huwa magażin Amerikan li joħroġ kull ġimgħa u li huwa ddedikat għall-mużika. Bħala wieħed mill-eqdem magażins li qatt ġew pubblikati fid-dinja, fih jinkludi sezzjonijiet dedikati għall-klassifiki, ikkunsidrati bħala fost l-iktar preċiżi u dettaljati fid-dinja. Din ir-rivista iżżomm numru ta' klassifiki mużikali li juru l-aqwa kanzunetti u albums tal-mument f'diversi kategoriji kull ġimgħa. Żewġ klassifiki popolari huma l-Billboard Hot 100 li tikklassifika l-aqwa 100 kanzunetta, irrelevanti mill-ġeneru mużikali tagħhom, u l-Billboard 200 li tikkategorizza l-200 album li l-aktar inbiegħu fl-Amerika.

Storja 

Meta twieldet f'Cincinnati fl-1894, ir-rivista Billboard Advertising kienet prattikament magażin għall-industrija tal-kartelluni pubbliċitarji. Fi ftit snin wara l-fundazzjoni tagħha, il-Billboard saret tippubblika dwar ċirkli, karnivali, parks ta' divertiment, fieri, vaudeville, esebizzjonijiet tal-balieni u aktar serati ta' divertiment. Fl-1909 bdiet tkopri informazzjoni dwar il-films u fis-snin għoxrin dwar ir-radju.

Kien l-iżvilupp tal-industrija tal-juke box matul is-snin tletin li wasslet għall-Billboard li tibda tippubblika klassifiki mużikali. Għall-bidu kien hemm biss tliet klassifiki ta' tliet ġeneri partikulari: Pop, Rhythm & Blues, u Country & Western. Fl-1950 introduċiet sezzjoni dwar l-industrija televiżiva, li kienet tinkludi klassifikazzjoni tal-films. Fl-1961, l-aħbarijiet dwar il-fieri, karnivali, parks u esebizzjonijiet oħra ġew immexxija għal fuq magażin ieħor bl-isem ta' Amusement Business. F'dan iż-żmien, affarijiet dwar it-televiżjoni ġew trasferiti għal fuq pubblikazzjoni oħra.

Mill-1961 sal-2005, il-Billboard kienet kompletament devota lejn l-industrija mużikali. Fl-2005, il-magażin flimkien mal-websajts tiegħu ġew irranġati sabiex jipprovdu informazzjoni għal kull forma ta' divertiment diġitali.

Klassifiki mużikali 

Nhar l-4 ta' Jannar, 1936, il-Billboard ippubblika l-ewwel klassifika tiegħu, u fl-20 ta' Lulju, 1940, ħarġet l-ewwel Music Popularity Chart, klassifika iddedikata għall-aktar kanzunetti mismugħa. Il-Hot 100 bdiet fl-1958 bħala kombinazzjoni tal-bejgħ tad-diski flimkien mas-smiegħ fuq ir-radju.

Sa Jannar 2010, l-aktar artisti li dehru f'din il-klassifika kienu l-Metallica, Mariah Carey, The Beatles, Bing Crosby, Madonna, Pet Shop Boys, Elvis Presley u Michael Jackson. L-album li dam l-aktar fil-quċċata tal-klassifika kien "The Dark Side of the Moon" tal-grupp Pink Floyd: 741 ġimgħa, mill-1973 sal-1987.

Illum il-ġurnata, din ir-rivista tippubblika iktar minn 100 klassifika fil-ġimgħa.

Ħoloq esterni 

Sit uffiċjali

Rivisti tal-mużika
Università ta' New York

L-Università ta' New York, jew New York University (NYU) hija università li tinsab fi New York City, ġewwa l-Stati Uniti.
.
Ġiet fundata fl-1831 minn Albert Gallatin bħala ċentru tal-istudju miftuħ għal kulħadd, mingħajr ebda distinzjoni tan-nazzjonalità, twemmin reliġjuż jew sfond soċjali—impenn li għadu miżmum sal-lum. NYU illum hija fost l-ikbar universitajiet fl-Amerika u fid-dinja. Mill-158 li kienu applikaw fl-1831, illum din l-università tgħodd mal-40,000 student maqsuma f'erbatax-il stitut u kulleġġi f'sitt distretti ta' Manhattan. Barra minn dawn is-sitt ċentri, għandha wkoll faċilitajiet tagħha ġewwa Londra, Pariġi, Tel Aviv, Buenos Aires, Firenze, Praga, Madrid, Berlin, Accra, u Shanghai. Jgħallmu ġo din l-università hemm 3,100 professur.

Ħoloq esterni

 Sit uffiċjali

Universitajiet fl-Istati Uniti
Lourdes

Lourdes (Lorda) huwa komun fid-dipartiment ta' Hautes-Pyrénées, fir-reġjun ta' Midi-Pyrénées fil-Lbiċ ta' Franza. Lourdes hi meqjusa bħala post sagru għal prattikanti Kattoliċi.

Ġewwa Lourdes jgħixu 15,254 ruħ (2007), iżda iżuruha ammonti kbar ta' turisti minħabba s-sinjifikat li għandha għall-pellegrini Kattoliċi. Sal-1858, Lourdes kien post kwiet, iżda huwa mifhum li nhar il-11 ta' Frar, 1958, il-Madonna dehret lit-tfajla Bernardette Soubirous, li dakinhar kien għad kellha 14-il sena.

Il-lokalità ta' Lourdes hija mservija bl-Ajruport ta' Tarbes-Lourdes-Pyrénées (Franċiż: Aéroport de Tarbes-Lourdes-Pyrénées) (Kodiċi IATA: LDE).

Komuni ta' Hautes-Pyrénées
Siti ta' pellegrinaġġi Kattoliċi
Knisja Kattolika fi Franza
Ħavana

Ħavana (Spanjol: La Habana, pronunzja: [la aˈβana] uffiċjalment Ciudad de La Habana) hija l-belt kapitali tar-Repubblika tal-Kuba. Hija ċ-ċentru kummerċjali u ekonomiku tal-pajjiż. Fiha jgħixu 2,141,993 persuna.
Vjetnam

Ir-Repubblika Soċjalista tal-Vjetnam, magħrufa sempliċement bħala Vjetnam, hija pajjiż fl-Asja, bil-belt kapitali tagħha tkun Hanoi. Il-Vjetnam għandu popolazzjoni ta' 86 miljun – it-tlettax-il pajjiż l-iktar popolut fid-dinja. Il-Vjetnam huwa stat soċjalista b'partit-singolari.
Madonna ta' Coromoto

Il-Madonna ta' Coromoto (bl-Ispanjol: Nuestra Señora de Coromoto, magħrufa wkoll bħala Il-Verġni ta' Coromoto) hija immaġini li tingħata ġieħ mill-Kattoliċi li tirrafigura dehra tal-Verġni Marija. Fl-1950 ġiet dikjarata bħala l-patruna tal-Veneżwela.

Storja 

Meta l-belt ta' Guanare (kapitali tal-istat ta' Portuguesa) twaqqfet fl-1591, it-tribù Indjan li kien jgħix dak ir-reġjun, il-Cospes, ħarab lejn il-ġungla tat-Tramuntana. Kien minn dakinhar li bdiet l-evanġelizzazzjoni ta' dawk l-artijiet. L-ewwel dehra tal-Verġni Marija kienet nhar it-8 ta' Settembru, 1652, fil-foresta fejn kienu ħarbu il-Cospes. Il-Madonna dehret lill-Cacique (il-kap tat-tribù) Coromoto u lil martu u qaltilhom bil-lingwa tagħhom: "Morru fid-dar tal-bojod u saqsuhom biex ixerrdu l-ilma fuqhom sabiex ikunu jistgħu jmorru s-sema". Sussegwentament, Marija saqsiet lilu u lit-tribù sabiex jirċievu l-magħmudija. It-tradizzjoni orali tgħid li Cacique Coromoto irrakonta lill-encomendero don Juan Sánchez dwar din il-viżjoni, fejn qallu biex jipprepara lilu u lit-tribù ħalli jitgħallmu l-katekiżmu u b'hekk ikunu jistgħu jitgħammdu fi żmien tmient ijiem.

Diversi indiġeni Cospes ikkonvertew u ġew mgħammda, imma mhux il-kap, minħabba li ħassu skomdu li taħt reliġjon ġdida ma kienx se jibqa' l-kap leġittimu tal-poplu tiegħu. Għalhekk ħarab fil-foresta, fejn hemmhekk il-Madonna reġgħet dehritlu. Coromotto, b'suppervja, prova jgħalli idejh sabiex jaqbadha, imma din sparixxiet. Din id-dehra ġiet konfermata minn sinjal mirakoluż magħmul minn fibra tal-injam, li ġew imfittixja u aktar tard instabu. Illum il-ġurnata, din ir-relikwa hi venerata fis-santwarju nazzjonali tal-Madonna ta' Coromotto.

Cacique Coromoto irrakonta l-istorja fuq kif ġie migdum minn serp velenuż u reġa' lura lejn Guanare imweġġa' u għoddu mejjet, u beda jistaqsi sabiex jiġi mgħammed, magħmudija li saret fir-reġjun ta Barinas. Hu sar Appostlu tal-Kristjaneżmu, u bl-isem Kristjan ta' Anġlu Kustodju u mfejjaq mill-velenu, Coromoto sejjaħ lill-ftit ribelli indiġeni Cospes sabiex jitgħammdu.

Kanonizzazzjoni 

Fl-1950, il-Papa Piju XII iddikjaraha bħala l-patruna tal-Veneżwela. Il-Papa Ġwanni Pawlu II fiż-żjara tiegħu fis-santwarju Marjan ta' Guanare inkuruna l-istatwa, u l-Papa Benedittu XVI tella' s-Santwarju Nazzjonali tal-Madonna ta' Coromoto għall-grad ta' Bażilika Minuri.

Ħoloq esterni 

Sit uffiċjali tal-Madonna ta' Coromoto
VENEZUELA VIRTUAL mipunto.com
Venezuela Tuya

Dehriet Marjani
Knisja Kattolika fil-Veneżwela
Santwarji Kattoliċi
Alexa Internet

Alexa Internet Inc. hija kumpanija Amerikana sussidjarja ta' Amazon.com li tagħmel analiżi u tiġbor statistika fuq it-traffiku tal-internet. Alexa hi wkoll mutur ta' tfittxija b'servizz ta' direttorju elettroniku.

Storja 

Alexa Internet bdiet fl-1996 minn Brewster Kahle u Bruce Gilliat. Għall-bidu kienet toffri toolbar li kienet tiggwida lill-utenti tal-internet permezz ta' suġġerimenti fuq fejn jistgħu jmorru, ibbażati skont mudelli tat-traffiku tal-komunità tal-utenti tagħha. Alexa kienet toffri informazzjoni fuq kull sit li wieħed kien iżur: il-proprjetarju, in-numru ta' paġni li hemm fis-sit, kemm il-sit ieħor jipponta lejh, u l-frekwenza ta' kemm isiru l-aġġornamenti. Barra minn hekk, Alexa tipprovdi l-arkivjar ta' paġni elettroniċi permezz ta' web crawlers. B'kollaborazzjoni mal-Internet Archive, l-inġiniera informatiċi ta' Alexa ħolqu l-Internet Archive's Wayback Machine.

Fl-1999, l-azjenda ġiet akkwistata minn Amazon għaċ-ċifra ta' 250 miljun dollaru. Fir-rebbiegħa tal-2002, Alexa bdiet sħubija mal-Google u aktar tard fl-2005 mal-Open Directory Project. F'Mejju tal-2006, Alexa issostitwixxiet lil Google ma' Live Search bħala l-pjattaforma għat-tfittxija. F'Settembru tal-istess sena Alexa bdiet tuża' l-pjattaforma ta' tfittxija tagħha. F'Diċembru, Alexa ħolqot l-Alexa Image Search. Din hija l-ewwel applikazzjoni li ġiet iddisinjata b'mod awtonomu u installata fuq il-pjattaforma tal-web. Illum il-ġurnata Alexa hija qabel xejn mutur ta' tfittxija.

Referenzi

Ħoloq esterni 

 Sit uffiċjali
 L-aqwa siti fid-dinja skont Alexa

Amazon.com
Muturi ta' tfitxxija
Kumpaniji Amerikani